אדי אוטוז

אדי אוטוז (באנגלית: Eddy Ottoz;‏ 3 ביוני 1944) הוא אתלט עבר איטלקי, זוכה מדליית ארד אולימפית בריצת 110 מטר משוכות (מקסיקו סיטי 1968), שתי מדליות זהב בריצת 110 מטר משוכות באליפות אירופה באתלטיקה (בודפשט 1966 ואתונה 1969), שלוש מדליות זהב באליפות אירופה באתלטיקה באולם (דורטמונד 1966, פראג 1967 ומדריד 1967) ושתי מדליות זהב באוניברסיאדה (בודפשט 1965 וטוקיו 1967) אדי אוטז נולד ב-1944 בעיירה מנדלי לה נאפולי (אנ') לחופי הים התיכון שבדרום צרפת. את הקריירה הספורטיבית שלו החל ב-1964 וסיים אותה ב-1969 כשבתקופה זו זכה, בין השאר, במדליית ארד אולימפית באולימפיאדת מקסיקו סיטי (1968). בנוסף להישגיו הבינלאומיים זכה אוטוז 5 פעמים באליפות איטליה באתלטיקה בריצת 110 מטר משוכות (1965, 1966, 1967, 1968, 1969). לאחר פרישתו החל לעבוד בעסק משפחתי לייצור ליקרים. ב-1980 נכנס לתחום המחשוב וייסד סוכנות למחשבים אישיים של אפל ו־IBM. ב-1987 הקים חברת IT והיה בין מנהליה בשנים הבאות. במקביל עסק באימון ספורטאים וב-1992 מונה למאמן האצנים של נבחרת איטליה באתלטיקה. בנוסף מונה אוטוז למנהל מחוז ואל ד'אוסטה בוועד האולימפי האיטלקי כשב-2001 מונה לחבר בהנהלת הוועד האולימפי. באולימפיאדת טוקיו סיים אוטוז במקום הרביעי בריצת 110 מטר משוכות בתוצאה של 13.84 שניות. באוניברסיאדה שנערכה בבודפשט, הונגריה זכה אוטוז במדליית זהב בריצת 110 מטר משוכות בתוצאה של 13.6 שניות לפני ג'יובאני קורנצ'יה (אנ') מאיטליה (13.9 שניות) ווילי דבנפורט מארצות הברית (14.0 שניות). באליפות אירופה באתלטיקה באולם שנערכה בדורטמונד, מערב גרמניה זכה אוטוז במדליית זהב בריצת 60 מטר משוכות בתוצאה שווה לשיא העולם של 7.7 שניות לפני מייק פרקר (אנ') מבריטניה (7.8 שניות) והיינריך ג'ון (אנ') ממערב גרמניה (7.9 שניות). באליפות אירופה באתלטיקה שנערכה בבודפשט, הונגריה זכה אוטוז במדליית זהב בריצת 110 מטר משוכות בשיא אליפות של 13.7 שניות לפני היינריך ג'ון (אנ') ממערב גרמניה (14.0 שניות) ומרסל דוריץ (אנ') מצרפת (14.0 שניות). באליפות אירופה באתלטיקה באולם שנערכה בפראג, צ'כוסלובקיה זכה אוטוז במדליית זהב בריצת 50 מטר משוכות בתוצאה של 6.4 שניות לפני ולנטין צ'יסטיקוב (אנ') (6.6 שניות) ואנטולי מיכאילוב (אנ') (6.7 שניות), שניהם מברית המועצות. באוניברסיאדה שנערכה בטוקיו, יפן זכה אוטוז במדליית זהב בריצת 110 מטר משוכות בתוצאה של 13.9 שניות לפני רון קופלנד (אנ') מארצות הברית (14.0 שניות) ופייר שוובל (אנ') מצרפת (14.3 שניות). באליפות אירופה באתלטיקה באולם שנערכה במדריד, ספרד זכה אוטוז במדליית זהב בריצת 50 מטר משוכות בתוצאה של 6.57 שניות לפני גונטר ניקל (אנ') ממערב גרמניה (6.68 שניות) ומילאן קוטיק מצ'כוסלובקיה (6.73 שניות). באולימפיאדת מקסיקו סיטי זכה אוטוז במדליית ארד בריצת 110 מטר משוכות בשיא לאומי של 13.46 שניות אחרי וילי דבנפורט מארצות הברית (13.33, שווה לשיא האולימפי) וארווין הול (אנ') מארצות הברית (13.42 שניות). באליפות אירופה באתלטיקה שנערכה באתונה, יוון זכה אוטוז במדליית זהב בריצת 110 מטר משוכות בשיא אליפות של 13.59 שניות לפני דייוויד המרי (13.74 שניות) ואלן פסקו (13.94 שניות), שניהם מבריטניה. אוטוז נישא לליאנה קלבסי (Lyana Calvesi) ולזוג נולדו 3 ילדים (לורנט, פטריק ופילאר). לורנט עוסק גם הוא באתלטיקה ובריצת משוכות. מדיה וקבצים בנושא אדי אוטוז בוויקישיתוף אתר האינטרנט הרשמי של אדי אוטוז (איטלקית) אדי אוטוז, באתר הוועד האולימפי הבין-לאומי אדי אוטוז, באתר olympedia.org אדי אוטוז, באתר התאחדות האתלטיקה הבין-לאומית אדי אוטוז, באתר Track and Field (גברים) אדי אוטוז, באתר sports-reference.com (אורכב) אדי אוטוז, באתר fidal.it (איטלקית) אדי אוטוז, באתר coni.it (איטלקית) אדי אוטוז ברשימת אלופי איטליה, באתר gbrathletics.com שיאו הלאומי של אוטוז שנקבע בתחרות זו נשבר באוגוסט 1994 על ידי בנו של אוטוז לורנט אוטוז (אנ') שקבע תוצאה של 13.42 שניות